cyanic-selkie/wikianc huggingface dataset:
Kultainen kompassi (elokuva)
Juoni
Elokuva sijoittuu yhteen rinnakkaisista maailmoista, jossa henkilön sielu elää eläimen hahmon ottaneessa daimonissa ja jossa on salaperäisiä Tomuksi kutsuttuja alkeishiukkasia. Maailmaa hallitsee uskonnollinen voima nimeltä Magisterium, joka on kieltänyt mainitsemasta Tomun olemassaoloa. Jordan Collegessa asuu orpo tyttö nimeltä Lyra Belacqua oman daimoninsa Pantalaimonin (Pan) kanssa. Lyra saa vahingossa tietää Magisteriumin edustajan Fra Pavelin aikovan myrkyttää hänen sedälleen, lordi Asrielille, tarkoitetun juoman. Hän varoittaa setäänsä, joka neuvoo häntä pysymään piilossa. Lyra kuuntelee, kun Asriel pitää luentoa Tomusta ja siihen liittyvistä havainnoistaan. Asriel saa haluamansa rahoituksen matkustaakseen itse pohjoiseen Svalbardiin, mutta käskee Lyraa jäämään kotiin.
Päivällisellä Lyra tapaa rouva Coulterin, joka haluaa Lyran avustajakseen matkalle Svalbardiin. Ennen lähtöään Lyra saa rehtorilta viimeisen jäljellä olevan aletiometrin, kompassimaisen laitteen, joka kertoo totuuden. Magisterium oli tuhonnut muut aletiometrin, joten rehtori neuvoo pitämään aletiometrin olemassaolon salassa Coulterilta.
Coulter kuitenkin vaikuttaa vain pitävän Lyran talollaan ja kun Lyra mainitsee Tomun, hän käskee tätä olemaan puhumatta siitä sekä jättämään aletiometrin säilyttävän olkalaukun. Coulterin daimoni (kultaleijona-apina) hyökkää Panin kimppuun, ja saa Lyran tottelemaan. Lyra ja Pan saavat selville Coulterin johtavan Yleistä Uhraamislautakuntaa, jotka ovat itse "Kahmaisijoita" ja siepanneet paikallisia lapsia. Hän saa tietää myös ystäviensä Roger Parslowin ja gypti Bilyl Costan olevan siepattu.
Rouva Coulterin daimoni yrittää varastaa aletiometrin, mutta Lyra ja Pan pakenevat se mukanaan kaduille. Kahmaisijat jahtaavat heitä, mutta sitten gyptit pelastavat heidät. Gyptit matkaavat Lyra mukanaan veneellä kohti pohjoista pelastaakseen lapsensa. Lyra näyttää aletiometrinsä lordi John Faalle sekä Farder Coramille, joka kertoo sen toimintatavasta.
Trollesundissa Lyra tapaa aeronautin nimeltä Lee Scoresby, joka neuvoo häntä etsimään avuksi haarniskakarhun. Lähistöllä asui karkotettu jääkarhu Iorek Byrnison, jonka haarniskan paikalliset olivat vieneet. Aletiometrillä Lyra paikantaa haarniskan ja saatuaan sen takaisin Iorek liittyy Scoresbyn mukana Lyran seuraan.
Yöllä Iorekin selässä ratsastava Lyra löytää Billyn erotettuna daimonistaan Ratterista. Lyra saa vietyä Billyn tämän äidin luokse, mutta joutuu itse samojedien vangiksi. Hänet viedään panssarikarhujen kuninkaalle Ragnar Sturlussonille. Lyra suostuttelee Iorekia haastamaan tämän. Aluksi Ragnar on aluksi vähällä voittaa, mutta lopulta Iorek onnistuu tappamaan tämän ja hänestä tulee uusi kuningas. Iorek vie Lyran ohuelle jääsillalle lähellä Bolvangaria. Hänet otetaan kiinni ja viedään muiden kadonneiden lasten luokse. Lyra onnistuu saamaan selville, että Magisteriumin tiedemiehet yrittävät irrottaa lapset ja daimonit toisistaan. Juuri kun Lyra itse on joutumassa koneeseen, hän menettää tajuntansa ja rouva Coulter pelastaa hänet.
Lyran herättyä, rouva Coulter selittää tälle irrottamisprosessin tarkoituksen ja paljastaa Lyralle olevansa tämän äiti. Lyra arvaa isänsä olevan lordi Asriel. Rouva Coulter pyytää antamaan aletiometrin, mutta Lyra antaakin metalliastian, johon lentävä vakooja oli suljettu. Vakooja pistää rouva Coulteria ja tekee tästä tajuttoman. Sitten Lyra aiheuttaa ketjureaktion, joka räjäyttää irrotuskoneen ja samalla hajottaa koko laitoksen.
Tietämyksenhallinta
Tietämyksenhallinta on tieteenala, joka käsittelee tietoa hallittavissa ja johdettavissa olevana asiana. Usein tietämyksenhallinta keskittyy yrityksen tai organisaation toiminnassa tarvittavan tiedon systemaattiseen hallintaan. Tässä yhteydessä tarvittavan tiedon ajatellaan koostuvan sekä hiljaisesta tiedosta että eksplisiittisestä tiedosta. Eksplisiittisen tiedon hallintaa on käsitelty jo pitkään tiedonhallinnassa, joten tietämyksenhallinnassa usein korostetaankin hiljaisen tiedon hallintaa. Tiedon lisäksi tietämyksenhallinnassa käsitellään myös taitoja, osaamista, viestintää, inhimillistä pääomaa ja aineetonta omaisuutta.
Kultainen kompassi (elokuva)
Juoni
Tietämättä uhkaavasta vaarasta, lordi Asriel on rakentanut laboratorion, jossa hän tutkii toisesta maailmasta virtaavaa Tomua.
Roolijako
Kesäkuussa 2006 New Line Cinema ilmoitti 12-vuotiaan Dakota Blue Richardsin tulleen valituksi Lyra Belacquan rooliin. Elokuvarooli oli hänen ensimmäisensä. Muissa pääosissa esiintyvät Nicole Kidman rouva Coulterina, James Bondin roolissa hiukan aiemmin kunnostautunut Daniel Craig lordi Asrielina sekä Eva Green Serafina Pekkalana. Lyran Pantalaimon-daimonin ääninäyttelijäksi valittiin alun perin Adam Godley, mutta hänet vaihdettiin sittemmin Freddie Highmoreen, koska nuoremman näyttelijän katsottiin tuovan Lyran ja Pantalaimonin suhteeseen enemmän läheisyyttä. Lyran jääkarhutoveri Iorekin ääninäyttelijä vaihdettiin viime hetkellä tuntemattomasta Nonso Anoziesta Taru sormusten herrasta -trilogiassa Gandalfia esittäneeseen Ian McKelleniin. Ohjaaja Weitz oli vaihdosta vastaan, mutta päätöksen takana seisoivat studiojohtajat.
Vastaanotto
Kultainen kompassi menestyi Yhdysvaltain markkinoilla odotuksia heikommin ja sen tappiollisuutta on pidetty ”viimeisenä kortena”, joka ajoi emoyhtiö Time Warnerin lakkauttamaan New Linen ja sulauttamaan toiminnan Warner Brothersiin helmikuussa 2008. Elokuvan hyvä menestys ulkomailla ei auttanut, sillä New Line oli myynyt sen ulkomaiset levitysoikeudet etukäteen tuotantobudjetin katteeksi. Jälkeenpäin Weitz on syyttänyt studiota ja sen tekemiä leikkauspäätöksiä elokuvan epäonnistumisesta. Weitzin kokemuksen mukaan studio ei myöskään tukenut hänen pyrkimystään tehdä elokuvasovituksesta alkuperäisteokselle uskollinen.
Tietämyksenhallinta
Tiedon jakaminen
Tietämyksenhallinnassa tavoitteena on että oikea tieto saadaan oikeille ihmisille oikeaan aikaan. Tässä apuna käytetään erilaisia tietojärjestelmiä. Tietämyksen jakaminen suullisesti, luetaan myös yhdeksi tärkeäksi jakamismuodoksi.
Kultainen kompassi (elokuva)
Vastaanotto
Kultainen kompassi voitti vuoden 2008 Oscar-gaalassa Oscarin parhaista erikoistehosteista, vastaehdokkainaan Transformers ja Pirates of the Caribbean: Maailman laidalla. Erikoistehosteiden lisäksi elokuva oli ehdokkaana myös parhaan lavastuksen kategoriassa.
Tietämyksenhallinta
Tietämyksenhallinnan menetelmiä
Tietämyksenhallinnassa sovelletaan usein tietokantoja, dokumenttien hallintajärjestelmiä sekä muita tietojärjestelmiä. Näiden lisäksi voidaan käyttää hieman uudempia järjestelmiä, kuten keltaisia sivuja, ryhmätyöohjelmia, hakukoneita, ja internet-pohjaisia työkaluja kuten sähköposti, wiki ja blogit. Näiden lisäksi käytetään asiantuntijafoorumeita, toiminnan arviointia, tutorointia, ihmisten johtamista sekä Nonakan ja Takeuchin nk. SECI-mallia.
Kultainen kompassi (elokuva)
Tuottamatta jääneet jatko-osat
Johtuen Kultaisen kompassin heikosta menestyksestä Yhdysvaltain markkinoilla ja maailmantalouden yleisestä laskusuhdanteesta suunnitelmat Pullmanin romaanin jatko-osien Salaperäinen veitsi ja Maaginen kaukoputki sovittamisesta elokuviksi hyllytettiin.
Tammikuussa 2007 New Line palkkasi Hossein Aminin kirjoittamaan Salaperäisen veitsen käsikirjoitusta, mutta jo tuolloin New Linen pääjohtaja Toby Emmerich korosti, että lopullinen päätös jatko-osista tehtäisiin vasta kuin olisi nähty, miten Kultainen kompassi menestyy lippuluukuilla. Vielä maaliskuussa 2008 tuottaja Deborah Forte vakuutti aikovansa saattaa myös toisen ja kolmannen osan valkokankaalle.
Thomas Kjelbotn
thumb|250px|Thomas Kjelbotn Thomas Kjelbotn (s. 26. kesäkuuta 1986 Harstad) on norjalainen yhdistetyn hiihtäjä, joka edustaa Park City Nordic Ski Club -seuraa.
Nuorten MM-kilpailuissa Kranjissa vuonna 2006 Kjelbotn saavutti pronssia joukkuekilpailussa.
Yhdistetyn maailmancupissa Kjelbotn kilpaili ensimmäisen kerran Trondheimissa joulukuussa 2008 sijoittuen toisessa osakilpailussa 26:nneksi. Kymmenen parhaan joukkoon hän sijoittui ensimmäisen kerran Klingenthalissa helmikuussa 2012 oltuaan kymmenes. Parhaimmillaan hän on sijoittunut seitsemänneksi Tšaikovskissa tammikuussa 2014.
QR-koodi
thumb|QR-koodi, joka osoittaa sivulle "http://fi.m.wikipedia.org"
Historia
QR-koodin kehitti japanilainen Toyotan tytäryhtiö Denso Wave vuonna 1994. ”QR” on tavaramerkkinimi ja lyhenne sanoista Quick Response, 'nopea vaste'. Denso Wave kehitti QR-koodin alun perin liukuhihnateollisuuden nopeaksi tuotannonseurantavälineeksi. Yhtiöllä on teknologiaan yhä patentti, mutta sitä saa käyttää vapaalla lisenssillä, ja sen spesifikaatio on julkaistu kaikkien käytettäväksi.
QR-koodin ensimmäinen versio oli vain 21 × 21 pikseliä ja sisälsi informaatiota neljän merkin edestä. Teknologian kehittyessä QR-koodit kasvoivat, ja vuonna 2012 uusin versio oli 177 pikselin neliö, johon mahtui 1852 merkkiä. Vuosien mittaan QR-koodien käyttötarkoitukset ovat laajentuneet autoteollisuuden ulkopuolelle, ja niitä käytetään nykyisin hyvin monenlaisiin tarkoituksiin.
Käyttötarkoitukset
Usein QR-koodissa on linkki jollekin www-sivulle. Koodi voi sisältää myös esimerkiksi tavallista tekstiä, puhelinnumeron, tekstiviestin, osoitetiedon tai kalenteritapahtuman. Kaikkiaan QR-koodin sisältämiä erilaisia informaatiotyyppejä on yli kaksikymmentä.
Lukeminen
QR-koodeja voi lukea kameralla varustetulla tietolaitteella, kuten älypuhelimella, taulutietokoneella, pöytätietokoneella, kannettavalla tietokoneella tai erityisellä QR-koodien lukulaitteella. Lukulaitteessa täytyy myös olla asennettuna QR-koodien lukijasovellus tai -ohjelma.
Donner (suku)
Donner on saksalaistaustainen suomalainen suku, jonka jäsenistä moni nousi 1800- ja 1900-luvulla vaikutusvaltaiseen asemaan Suomen kulttuurissa ja politiikassa.
QR-koodi
Lukeminen
Älypuhelimella QR-koodi luetaan käynnistämällä lukusovellus ja kohdistamalla puhelimen kamera QR-koodiin. Sovellus lukee QR-koodin sisältämän informaation ja toimii sen mukaisesti, kuten avaamalla siinä annetun www-osoitteen tai näyttämällä koodin sisältämän tekstin. Käyttöjärjestelmän kamera-appiin sisäänrakennettu QR-koodien lukuominaisuus on ollut Applen mobiililaitteissa iOS 11 -käyttöjärjestelmästäversiosta eteenpäin. Windows Phonessa vastaava ominaisuus oli jo vuonna 2012 osana käyttöjärjestelmän Bing Vision -appia.
Donner (suku)
Suvun varhaisimpana tunnettuna kantaisänä mainitaan lyypekkiläinen meripihkaseppä Jürgen Donner (k. mahd. 1681). Hänen pojakseen oletettu Jochim Donner (1669–1748) muutti vuonna 1693 Nevanlinnaan ja avioitui sikäläisen Christina Röhlingin kanssa. Hän toimi saksalaisen koulun rehtorina ja kaupungin tultua hävitetyksi Suuressa Pohjan sodassa (1700–1721) hän siirtyi Helsingin kautta Tukholmaan, jonne perusti kauppahuoneen. Hänen poikansa Alexander Donner (1708–1772) siirtyi kauppiaaksi Kokkolaan.
QR-koodi
Kirjoittaminen ja sijoitus
thumb|left|upright|Museokävijä lukemassa taideteoksesta kertovalle Wikipedian sivulle vievää [[QRpedia-koodia.]] QR-koodeja voi kirjoittaa mobiilisovelluksella, selainpohjaisella pilvipalvelulla, tietokoneeseen asennettavalla kirjoitusohjelmalla tai QR-koodien lukulaitteella. QR-generaattorilla voi varsinaisen informaation lisäämisen lisäksi esimerkiksi muuttaa koodin tai sen taustan väriä, muotoilla pikseleitä, lisätä selitetekstin, valita virheenkorjaustason, upottaa koodin www-sivulle, valita staattisen ja dynaamisen koodin väliltä sekä seurata omien koodien lukutapahtumia. QR-generaattorit ovat yleensä ilmaisia, mutta moni niistä vaatii käyttäjän rekisteröitymisen.
Donner (suku)
Donnerit ovat yksi niistä rahakkaista valtaa pitävistä perheistä, jotka mainitaan nimeltä laulussa ”Laulu 20 perheestä”. Merkittävä osa Donnerien varallisuutta on perintöä pietarsaarelaiselta Malm-suvulta.
Symkaria
Symkaria on kuvitteellinen itäeurooppalainen valtio, joka esiintyy Marvel-kustantamon sarjakuvissa. Maa tunnetaan ennen kaikkea palkkasoturi Hopeasapelin kotimaana. Symkarian loi käsikirjoittaja Stan Lee. Symkarian rajanaapurina on pelätty Latveria, jonka johtajana toimii superroisto Tohtori Doom.
QR-koodi
Kirjoittaminen ja sijoitus
QR-koodi sijoitetaan liikkumattomaan paikkaan, josta se on helppo lukea. Koodin on oltava kooltaan niissä rajoissa, että se mahtuu lukijalaitteen ikkunaan mutta on samalla riittävän suuri. Kahden metrin lukuetäisyydeltä suositeltava koko on noin 25 × 25 senttimetriä. Painotuotteessa QR-koodin tulisi olla 20 × 20 millimetriä resoluutiolla 200–400 pistettä tuumalla. Www-sivulla QR-koodin kooksi suositellaan vähintään 100 × 100 pikseliä.
Rakenne, virheenkorjaus ja ominaisuudet
thumb|340px|QR-koodin kentät: 1. Versio 2. Formaatti 3. Data ja virheenkorjausavaimet 4. Vaaditut kuviot:  4.1 Kohdistusneliöt   4.2 Suoristusneliöt   4.3 Ajoitus 5. Tyhjä tila
QR-koodi on kaksiulotteinen (2D), sillä se sisältää informaatiota sekä vaaka- että pystysuunnassa. Yhteen QR-koodiin mahtuu teoriassa 7 089 numeroa tai 4 296 kirjainta. Käytännössä merkkimäärän tarvitsee kuitenkin olla huomattavasti pienempi, ehkä vain 500 merkkiä, jotta koodi olisi luettavissa älypuhelimilla.
QR-koodi on neliön muotoinen kuvio. Sen kolmessa kulmassa on kohdistusneliöt, joiden avulla koodia voi lukea kaarevaltakin pinnalta, joka saa sen näyttämään vääristyneeltä. Koodissa on myös yksi tai useampi kohdistusneliötä pienempi suoristusneliö. Lisäksi QR-koodissa on tietoa muun muassa virheenkorjaustasosta. QR-koodin ympärillä on neljän moduulin levyinen tyhjä tila, joka kuuluu koodiin ja on välttämätön. Varsinainen informaatio koostuu pienistä mustista ja valkoisista neilömäisistä moduuleista. Mitä enemmän moduuleita koodissa on, sitä enemmän tietoa koodi sisältää.
QR-koodissa voi olla taustakuva, tai sen sisään voi sijoittaa kuvan tai logon. Moduuleja voi muotoilla esimerkiksi niiden reunoja pyöristämällä. Kaikenlaiset muutokset saattavat kuitenkin heikentää koodin luettavuutta. Koodin yhteyteen liitettävä seliteteksti, kuten www-osoite merkkeinä, sijoitetaankin usein koodin alapuolelle.
thumb|170px|Virheenkorjauksen ansiosta kuvan QR-koodi on luettavissa, vaikka sitä on tyylitelty väreillä ja kuvilla. Virheenkorjauksen ansiosta koodin voi lukea vaikka osa siitä olisikin vahingoittunut. Nurkissa olevien kohdistusneliöiden täytyy kuitenkin säilyä ehjinä. Kirjoitusvaiheessa valittavia virheenkorjaustasoja on neljä, matalasta (7 %) korkeaan (30 %). Mitä korkeampi virheenkorjaustaso on, sitä enemmän koodilla on varaa vahingoittua, mutta samalla koodista tulee tiheämpi.
QR-koodien erikoisominaisuuksia ovat koodin suojaus salasanalla, koodin voimassaoloajan määrittely, sekä koodin sisältämän informaation kommentointimahdollisuus.
Staattinen ja dynaaminen QR-koodi
QR-koodi voi olla staattinen tai dynaaminen. Staattisen koodin sisältämä informaatio pysyy aina samana, eikä sitä voi jälkeenpäin muuttaa. Dynaamisen QR-koodin sisältämää informaatiota sen sijaan voi muuttaa, jos esimerkiksi linkitetty www-sivu on siirtynyt uuteen osoitteeseen. Dynaaminen QR-koodi tehdään erityisellä dynaamisella QR-generaattorilla, jonka hallinnointisivulla koodin sisältämää informaatiota voi jälkikäteen muokata tarvitsematta uusia itse koodia. Dynaamisilla QR-generaattoreilla on yleensä vuosimaksu.
Laulu rakkaudelle
Laulu rakkaudelle on joulukuussa 1987 ilmestynyt Yön single, jonka molemmat kappaleet ovat tammikuussa 1988 julkaistulta albumilta Lanka palaa. Singlellä on ensimmäistä kertaa mukana yhtyeeseen syksyllä liittynyt uusi kitaristi Juha Mielonen. Se nousi tammikuussa 1988 Suosikin singlelistalla sijalle 10.
Laulu rakkaudelle äänitettiin alun perin ilman siihen kuuluvaa Pedro Hietasen haitarisooloa, joka lisättiin tuottaja T. T. Oksalan ajatuksesta. Olli Lindholm on kertonut tehneensä kappaleen sävellyksen ja sanoituksen noin viidessätoista minuutissa ukkosmyrskyn aikana kotonaan Tampereen Armonkalliolla. Vuonna 2013 Suvi Teräsniska teki laulusta oman versionsa albumilleen Hän tanssi kanssa enkeleiden.
Gregorios Nazianzilainen
thumb|180px|Gregorios Nazianzilainen.
Gregorios Nazianzilainen (Gregorios Teologi) (noin 330 – 25. tammikuuta 389) oli yksi kappadokialaisista kirkkoisistä. Hän syntyi Arianzissa lähellä Nazianzia Kappadokiassa. Hänen isänsä, myös Gregorios, palveli Nazianzin piispana. Hän oli Basileios Kesarealaisen (Suuren) ja tämän veljen, Gregorios Nyssalaisen läheinen ystävä. Gregorios toimi Nazianzin piispana vuosina 379–383, minkä jälkeen hän vetäytyi perinnetiluksilleen Arianziin, missä hän kuoli vuonna 389.
Gregorios oli kolminaisuusopin merkittävimpiä kehittelijöitä ja loppuunsaattajia. Tämän vuoksi ortodoksinen kirkko on antanut hänelle arvonimen teologi, jonka on saanut ainoastaan kaksi muuta kirkon opettajaa.
Katri Kulmuni
Katri Briitta Ilona Kulmuni (s. 4. syyskuuta 1987 Tornio) on suomalainen poliitikko, joka toimi syyskuusta 2019 syyskuuhun 2020 Suomen Keskustan puheenjohtajana sekä joulukuusta 2019 kesäkuuhun 2020 Suomen valtiovarainministerinä ja pääministerin sijaisena Marinin hallituksessa. Kulmuni on myös Tornion kaupunginvaltuuston jäsen ja on toiminut aikaisemmin sen puheenjohtajana.
Gregorios Nazianzilainen
Hän on sadon ja runoilijoiden suojeluspyhimys. Hän eli seuraavien 6 paavien halintokausien aikana: pyhä Sylvester I (314–335), pyhä Marcus (336), pyhä Julius I (337–352), pyhä Liberius (352–366), pyhä Damasus I (366–384) ja pyhä Siricius (384–399). Häntä on kuvattu piispana kirjan, kodexin tai käärön kanssa, suitsutusastialla, miehenä kirjoittamassa kyyhkysen läsnäollessa tai miehenä kirjoittamassa Jumalan käden ollessa hänen yllään.
Katri Kulmuni
Kulmuni nousi eduskuntaan vuoden 2015 vaaleissa. Toisella kaudellaan vuonna 2019 hänet valittiin kesäkuusta joulukuuhun 2019 toimineen Rinteen hallituksen elinkeinoministeriksi ja myöhemmin saman vuoden aikana Juha Sipilän seuraajaksi keskustan puheenjohtajaksi. Hallituksen vaihtumisen yhteydessä Kulmunista tuli Marinin hallituksen valtiovarainministeri.
Gregorios Nazianzilainen
Katolinen kirkko on muistanut pyhää Gregorios Nazianzilaista hetkipalveluksessa seuraavanlaisella latinankielisellä kollehtarukouksella:
Hiirimedestäjä
Hiirimedestäjä (Anthreptes gabonicus) on medestäjien heimoon kuuluva varpuslintu.
Gregorios Nazianzilainen
''“Orémus. Deus, qui pópulo tuo ætérnæ salútis beátum Gregórium minístrum tribuísti: præsta, quǽsumus; ut quem Doctórem vitæ habúimus in terris, intercessórem habére mereámur in cælis.”''
Katri Kulmuni
Kulmuni piti 5. kesäkuuta 2020 tiedotustilaisuuden, jossa hän ilmoitti jättävänsä eroanomuksen tasavallan presidentille valtioneuvostosta valtiovarainministerinä. Suomen Kuvalehti oli paljastanut, että Kulmuni oli saanut yksityiseltä konsulttiyritykseltä viestintäpalveluita 56 000 eurolla. Viestintäpalvelujen katsottiin hyödyttäneen osittain Kulmunia vain henkilökohtaisesti. Koulutukset oli maksatettu ministeriöillä.
Koulutus ja poliittisen uran alku
Kulmuni valmistui ylioppilaaksi Tornion yhteislyseon lukiosta vuonna 2006 ja yhteiskuntatieteiden kandidaatiksi Lapin yliopistosta vuonna 2010 pääaineenaan kansainväliset suhteet ja yhteiskuntatieteiden maisteriksi vuonna 2018.
Hiirimedestäjä
Levinneisyys
Hiirimedestäjää tavataan Afrikan rannikolla Senegalista Angolaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Gregorios Nazianzilainen
Häntä on muistettu seuraavina kalenterivuoden päivinä: 1. tammikuuta, 2. tammikuuta, 3. tammikuuta, 25. tammikuuta, 30. tammikuuta, 9. toukokuuta ja 11. kesäkuuta.
Katri Kulmuni
Koulutus ja poliittisen uran alku
Joulukuusta 2010 kesäkuuhun 2011 Kulmuni työskenteli ulkomaankauppa- ja kehitysministeri Paavo Väyrysen lehdistöavustajana. Vuodesta 2015 alkaen Kulmuni toimi Suomi–Venäjä-Seuran puheenjohtajana mutta luopui puheenjohtajuudesta 9. kesäkuuta 2019 tultuaan nimitetyksi elinkeinoministeriksi Rinteen hallitukseen. Hän on toiminut myös Suomen YK-liiton hallituksen puheenjohtajana 2016–2017 ja Pohjola-Nordenin hallituksen puheenjohtajana 2018–2019.
Poliittinen ura
Kulmuni on kertonut että yhteiskunnallisista asioista hänet sai kiinnostumaan yläasteen yhteiskuntaopin opettaja ja hän aloitti poliittisen toimintansa Keskustanuorissa 18-vuotiaana. Hän toimi Lapin Keskustanuorten puheenjohtajana sekä Suomen Keskustanuorten liittohallituksen jäsenenä vuosina 2010–2011. Ensimmäisen kerran Kulmuni valittiin eduskuntaan vuoden 2015 vaaleissa Lapin vaalipiiristä vaalipiirin suurimmalla äänimäärällä, 9 702 äänellä.
Vuonna 2016 hänet valittiin yhdeksi keskustan varapuheenjohtajista. Hän uusi varapuheenjohtajan paikkansa vuonna 2018. Kulmuni toimi puolueensa varapuheenjohtajana Juha Sipilän vuoden 2019 vaalitappion aikaan.
Möyly
Möyly on asumaton saari Simon kunnan vesialueella Perämerellä. Se sijaitsee noin neljä kilometriä itäkaakkoon Tiurasenkrunnista, noin neljä kilometriä koilliseen Leipäreiden saariryhmästä ja noin kymmenen kilometriä länteen Iin Vatungista.
Katri Kulmuni
Poliittinen ura
Kulmuni nimitettiin elinkeinoministeriksi kesäkuussa 2019. Keskustan puheenjohtajaksi hänet valittiin puoluekokouksessa syyskuussa 2019. Hän voitti vastaehdokkaansa Antti Kaikkosen äänin 1092–829. Myöhemmin samassa kuussa hänet nimitettiin pääministerin sijaiseksi.
Marko Junkkarin mukaan Postin lakon yhteydessä pääministeri Antti Rinteen puheiden ristiriita Postin tiedotteen kanssa sai monet keskustalaiset pitämään varmana, että Rinne oli valehdellut eduskunnalle. Siksi keskusta ei voinut allekirjoittaa opposition välikysymykseen annettavaa hallituksen vastausta, joka tukisi Rinteen puheita. Kulmuni kertoi, ettei puolueen eduskuntaryhmällä tai puoluehallituksella ole luottamusta pääministeriin. Sdp:n eduskuntaryhmän kokouksen jälkeen Rinne jätti eronpyyntönsä 3. joulukuuta 2019. Kulmuni valittiin valtiovarainministeriksi ja pääministerin sijaiseksi Marinin hallitukseen. Valtiovarainministerinä Kulmuni oli nuorin sitten Risto Rytin.
Kohu viestintävalmennuksista
Kesäkuussa Suomen Kuvalehti julkisti tietoja, joiden mukaan Kulmuni oli maksattanut henkilökohtaisia valmennuksiaan valtion rahoilla yli 50 000 euron edestä. Harri Saukkomaan Tekiriltä ostettu valmennus sisälsi muun muassa neuvonantoa, analyysiä ja strategista konsultointia. Kulmunia valmennettiin 6 324 euron edestä 3. joulukuuta 2019, jolloin Antti Rinne joutui eroamaan pääministerin toimesta. Iltalehden mukaan Saukkomaa valmensi Kulmunia myös kamppailuun keskustan puheenjohtajuudesta Antti Kaikkosta vastaan syksyllä 2019. Saukkomaa ja Tekir laskuttivat valtiovarainministeriöltä 5 600 euroa analyysistä, neuvoista sekä katsauksesta Kulmunin somekanaviin tämän julkaistua Instagramissa kyselyn, keitä Al-Holin pakolaisleiriltä pitäisi tuoda Suomeen. Kulmuni lupautui maksamaan kustannukset ministeriöille takaisin. Kulmuni päätti itse erota hallituksesta 5. kesäkuuta.
Kulmunille tilattiin syksyllä 2019 työ- ja elinkeinoministeriön tekemällä sopimuksella viestintäkoulutus, jonka yhteydessä tehtiin myös puitesopimus konsultointitöistä. Iltalehden julkaisemien Kulmunin erityisavustaja Kari Jääskeläisen ja ministeriön viestintäyksikön välisten viestien mukaan hankinta tehtiin ministeriön yleisistä sopimuksista poikkeavana suorahankintana ministerin toiveesta. Kulmuni itse kertoi, ettei tiennyt koulutusten hinnasta eikä ollut osallistunut sopimuksen tekemiseen. Kulmunin siirtymisen yhteydessä valtiovarainministeriö teki erillisen, samansisältöisen sopimuksen Tekirin kanssa. Valtiovarainministeriö teki hankinnasta oikeudellisen arvion, jonka mukaan hankintaan ei liity oikeudellisia tai hallinnollisia epäselvyyksiä, mutta suorahankinnan syytä ei ollut merkitty hankinta-asiakirjoihin asiaankuuluvasti. Valtiovarainministeriö päätti sopimuksen 11.5.2020 suorahankinnan perusteen poistuttua. Kulmunin erityisavustajana toiminut Kari Jääskeläinen tuomittiin tapauksesta kolmen kuukauden ehdolliseen vankeusrangaistukseen petoksesta.
Puheenjohtajavaali 2020
Keskustan puheenjohtajavaalissa 5. syyskuuta 2020 Kulmuni menetti puheenjohtajan paikkansa Annika Saarikolle. Vaalissa annettiin 2 264 hyväksyttyä ääntä, joista Saarikko sai 1 157 ääntä. Kulmunin äänimäärä oli 773.
Kannanottoja
Kulmunin mukaan aluepolitiikka näkyy Rinteen hallituksen vuoden 2020 budjetissa, ja hänen mielestään elä­mi­sen edel­ly­tys­ten pi­tää ol­la mah­dol­li­sim­man tasa-ar­voi­sia kaut­ta maan.
Kulmuni totesi syyskuussa 2019, että hänen mielestään Suomen ilmastopolitiikka ei ole ollut riittävän yrityslähtöistä eikä elinkeinoelämämyönteistä. Hän uskoo, että hallituksen ilmastotavoitteen, jonka mukaan Suomi on hiilineutraali vuoteen 2035 mennessä, saavuttamiseksi yritykset on otettava tiukasti mukaan työhön.
Helsingin Sanomien joulukuun 2019 gallupissa keskustan kannatus jäi 11,1 prosenttiin, joka oli puolueen huonoin kautta aikain. Lehden haastattelussa 27. joulukuuta Kulmuni pohdiskeli, ettei keskustan selviäminen ole enää ”automaatio”. ”Voi olla myös, ettei keskusta nouse tästä”, hän totesi.
Kesäkuussa 2020 Kulmuni ehdotti eläkeiän nostamista.
Yksityiselämä
Katri Kulmuni on avoliitossa Jyrki Peisan kanssa, joka työskentelee johtajana Metsäteollisuus ry:ssä ja järjestön johtoryhmässä. Tammikuussa 2022 pariskunta sai ensimmäisen lapsensa.
Miguel Ángel Guerra
Miguel Ángel Guerra (s. 31. elokuuta 1953) on entinen Formula 1 -kuljettaja Argentiinasta.
Kilchberg (Basel-Landschaft)
Kilchberg on kunta Sveitsissä Basel-Landschaftin kantonissa. Kunnassa oli vuoden 2016 lopulla 157 vakinaista asukasta.
Maantiede
Kilchberg sijaitsee Eibachjoen länsirannalla, vajaat kymmenen kilometriä Oltenin kaupungista pohjoiseen.
Liikenneyhteydet
Kilchberg sijaitsee syrjässä valtaväyliltä. Baselista Olteniin johtavalla rautatiellä sijaitseva Hauensteinin rautatietunneli alittaa kylän.
Giannitsá
Giannitsá on Kreikan kaupunki sekä samanniminen Péllan kunnan kunnallisyksikkö (Δημοτική Ενότητα Γιαννιτσών, Dimotikí Enótita Giannitsón) ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 34 229 ja varsinaisen Giannitsán kaupungin väkiluku 29 789 (vuonna 2011). Giannitsá on Péllan kunnan kuntakeskus.
Kaupungin alkuperäinen turkkilainen nimi oli Yenice-i Vardar, "Vardarin uusi kaupunki". Sitä käytettiin muodossa Genitsá (Γενιτσά) vuoteen 1926, jolloin nimi kreikkalaistettiin nykyiseen muotoon. Giannitsá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Krýa Vrýsin, Kýrroksen ja Mégas Aléxandroksen kanssa.
Kunnallisyksikön osat
Giannitsán kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Duriot
Duriot (Durio) on kasvisuku malvakasvien heimossa. Siihen kuuluu noin 28–34 lajia. Durioiden luontainen levinneisyysalue sijaitsee Kaakkois-Aasiassa Burmasta Malakan niemimaalle. Duriot ovat puita, joita lepakot pölyttävät. Tunnetuin lajeista on durio (Durio zibethinus), joka tuottaa suurikokoisia syötäviä hedelmiä. Duriot ovat tunnettuja hajustaan.
Lähteet
300px|thumb|vasen|Halkaistu [[duriohedelmä]]
Tennis kesäolympialaisissa 1992
right|85px|Tennis
Vuoden 1992 kesäolympialaisten tennis järjestettiin 28. heinäkuuta – 8. elokuuta 1992 Barcelona Tennis Olímpicissa, Espanjassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 177 osanottajaa 48 eri maasta. Tapahtumia oli neljä. Kolmannet sijat jaettiin kahden pelaajan tai joukkueen kesken.
Kušnarenkovon piiri
Kušnarenkovon piiri on paikallinen itsehallintoalue Baškortostanissa tasavallan pääkaupungin Ufan lähellä. Piiri on perustettu vuonna 1930, Siihen kuuluu nyt 13 maalaiskuntaa, ja sen hallintokeskus on Kušnarenkovon kylä (Кушнаренковo). Piirin pinta-ala on 1 748 km².
Kušnarenkovon piirissä on noin 27 000 asukasta ja sen asukastiheys on 15,6 as./km². Suurimmat etniset ryhmät ovat venäläiset, tataarit ja baškiirit.
CR Belouizdad
Chabab Riadhi de Belouizdad (arab:  الشّباب الرّياضيّ لبلوزداد ) on algerialainen jalkapalloseura, joka perustettiin vuonna 1962. Sen kotistadionina toimii Stade du 20-Août-1955, joka sijaitsee Mohamed Belouizdad, Algerin lähellä. Joukkue on voittanut kuusi kertaa Algerian mestaruuden, joista viimeisin on vuodelta 2001.
Entisiä pelaajia
1970-luku
2000-luku
Södermalm
thumb|200px|Södermalmin historiallisia rakennuksia.
Södermalm (usein lyhennetään muotoon Söder, "Etelä") on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella. Hallinnollisesti se kuuluu Södermalmin kaupunginosa-alueeseen. Se on yhteyksissä ympäröiviin alueisiinsa lukuisten siltojen kautta.
Södermalm on pinta-alaltaan 5,71 neliökilometrin suuruinen, ja sen asukasluku vuonna 2014 oli 126 736. Se on yksi Skandinavian tiheimmin asutuista alueista.
Maantiede
Södermalm rajoittuu pohjoisessa Slusseniin ja etelässä Skanstulliin. Idässä ja lännessä aluetta rajaavat Danvikskanalen-kanavan itäpuoli ja Bergsund Reimersholmella. Viereisen Nackan kunnan raja ei kulje keskellä Danvikskanalenia Danviksbron-sillalta pohjoiseen, vaan myös laituri kanavan itäpuolella Danvikin sairaalan vieressä kuuluu Södermalmiin. Myös Sjökvarnsbacken kuului Södermalmiin vuoteen 1994 asti, jolloin se liitettiin Nackan kuntaan. Södermalmin voi pitkälti jakaa Götgatanin rajaamaan itäiseen ja läntiseen osaan.
Viikinkiaikaan asti Södermalm oli saari, joka jääkauden jälkeisen maankohoamisen myötä yhä enemmän kasvoi yhteen eteläisen mannermaan kanssa. Södermalmista tuli uudelleen saari 1930-luvulla Hammarbykanalen-kanavan rakentamisen myötä. Alue koostuu 571 hehtaarista maata ja 136 hehtaarista vettä.
Kaupunginosa on verrattain mäkinen. Riddarfjärden- ja Saltsjön-lahtien puoleisella pohjoisrannalla kohoavat jyrkänteet 25–35 metriä merenpinnan yläpuolelle. Rannan vesikin on syvää, Riddarfjärdenillä 12–18 metriä ja Saltsjönillä 21–32 metriä. Riddarfjärdenin eteläisen laiturin yllä, 53 metriä meren yläpuolella sijaitsee Södermalmin korkein luonnollinen kohta, Skinnarviksberget, jolta on kaunis näköala Vanhankaupungin ja Kungsholmenin yli. Södermalmin koillisosassa kohoaa Katarinaberget 46 metrin korkeuteen, ja aivan idässä sijaitsee Fåfängan 40 metrin korkeudessa. Södermalmin keski- ja eteläosa sijaitsee noin 15–25 metriä merenpinnasta, poikkeuksena Åsöberget (37 metriä) ja Vita bergen (46 metriä). Pohjoisen rannan korkeuseroista juontuu nimi Söders höjder (Söderin korkeudet).
Ruotsin piirijaossa Södermalm jakautuu neljään piiriin, jotka ovat lännestä itään päin lueteltuina Högalidin, Tukholman Maria Magdalenan, Tukholman Katarinan ja Tukholman Sofian piiri.
Historia
Nimi Södermalm mainitaan muodossa Suthraemalm jo 17. kesäkuuta 1288 Strängnäsin piispa Anundin kirjeessä, jossa hän on todennäköisesti tarkoittanut nykyisen Södermalmin lähimpänä kaupunkia sijaitsevaa osaa. Nimitys on ilmeisesti syntynyt vastaamaan pohjoista kaupunginosaa, nykyistä Norrmalmia.
Alueen alkuperäinen nimi on Åsön, mistä myös Åsögatan ja Åsöberget ovat saaneet nimensä.
Södermalm asutettiin esikaupunkialueista ensimmäisenä. 1300-luvun puolivälissä rakennettiin Maria Magdalenan kappeli nykyisen kirkon paikalle. Kappeli on ensimmäinen merkki seurakunnan syntymisestä, mikä puolestaan on osoitus pysyvän asutuksen lisääntymisestä saarella. Rakennus sai pian seuraa nykyisen Katariinan kirkon lähelle rakennetusta Pyhän ristin kappelista. Asutus oli kuitenkin vaatimatonta ja yksinkertaista, ja pitkän aikaa saaren tärkein tehtävä olikin toimia laidunmaana porvariston karjalle. Asutus kiellettiin ja poltettiinkin useaan kertaan sotilaallisista ja valtapoliittisista syistä.
Vuonna 1527 purettiin molemmat kirkot Kustaa Vaasan valtaannousun myötä. 1570-luvulla annettiin lopulta selkeät ohjeet kaupungin laajentamisesta esikaupunkialueille. Vuonna 1591 hallinnollinen korttelijako ulottui Norrmalmille ja Södermalmille, mikä on varma merkki asutuksen lisääntymisestä. Maria Magdalenan kirkko rakennettiin kuitenkin uudelleen vasta 1620-luvulla. Katariinan seurakunta erkani Maria Magdalenan seurakunnasta vuonna 1654. Sofian seurakunta erkani Katariinan seurakunnasta vuonna 1917 ja Högalidin seurakunta Maria Magdalenan seurakunnasta vuonna 1925.
Teollistumisen aikaan 1880-luvun lopulla Södermalm kasvoi nopeasti ja siitä muodostui pääasiassa työväenluokan asuinalue. Kirjailija Per Anders Fogelström kuvaa tätä muutosta romaanisarjassaan Mina drömmars stad (Unelmieni kaupunki). 1970-luvun lopulla Södermalm alkoi gentrifioitua, eli muuttua työväen kaupunginosasta kalliiksi asuinalueeksi. Nykyään kaupunginosa on muodikas asuin- ja oleskelupaikka ja siellä on lukuisia kauppakujia, kahviloita, ravintoloita ja baareja. Tämä sama ilmiö on tapahtunut Suomessa Helsingin Punavuoressa ja Kalliossa.
Urheiluseura Hammarby perustettiin soutuseuraksi Bondegatanilla vuonna 1889. Neljä vuotta myöhemmin nimeksi vaihdettiin Hammarby IF, ja seura alkoi harrastaa soudun lisäksi myös muita lajeja. Hammarby IF yhdistetään vahvasti Södermalmiin, vaikka jalkapallojoukkue pelaakin Johanneshovissa.
Vuonna 1934 Södermalmin asukasluku nousi 144 500:een. Neljän vuoden kuluttua asukkaita oli jo 147 466, mutta luku pieneni tasaisesti 71 656:een vuoteen 1981 mennessä. Sen jälkeen alueen asukasmäärä on hitaasti kasvanut.
Kaupunkisuunnittelu
Marraskuussa 1641 Ruotsin valtakunnanneuvosto päätti aloittaa uudistustyöt Södermalmilla. Anders Torstensson suunnitteli todennäköisesti Södermalmin pohjoisten osien asemakaavan vuodelta 1641 tai 1642, sillä hänen käsialansa on selvästi nähtävissä esimerkiksi asemakaavan muotoilussa ja mukauttamisessa maastoon. Vuosina 1641 ja 1642 alkanut katukaavan uudistaminen vauhdittui vuonna 1644, jolloin rakennettiin Stora Göthe gatan (myöhemmin Götgatan). Katu kulki suoraan pohjois–etelä -suunnassa Södra stadshusetilta Skanstullille. Södra stadshusetin viereisen Södermalmstorgin ajateltiin ilmeisesti toimivan eteläisen kaupunginosan keskustana, sillä asemakaavaan ei sisältynyt uutta toria.
Seuraavat suuremmat muutokset Södermalmin katuverkkoon tehtiin Albert Lindhagenin kaupunkisuunnittelun pohjalta 1800-luvun lopulla. Lindhagen ehdotti Södermalmille puoliympyrän muotoista Södra Esplanadenia (myöhemmin Ringvägen), joka ulottuisi Söder Mälarstrandilta aina Danvikstulliin saakka. Ringvägen oli Tukholman ympärille nykyisin suunnitellun ja osittain jo rakennetun kehätien edeltäjä. Ringvägenistä rakennettiin lyhyempi kuin Lindhagen oli ehdottanut eikä sitä koskaan yhdistetty Söder Mälarstrandiin eikä Tegelvikeniin.
Kadut ja torit
Tunnetuimpia Södermalmin katuja ja toreja ovat Götgatan (nimi käytössä vuodesta 1644), Hornsgatan ja Mariatorget. Vuonna 1642 aloitettiin laajat tieverkon uudistukset kaupungininsinööri Anders Torstenssonin toimesta. Tieverkon uudistaminen oli osa Claes Larsson Flemingin laajempaa kaupunkisuunnittelua Tukholmassa 1600-luvulla. Tieverkkoa uudistettiin lisäksi 1800-luvun lopulla Lindhagen-asemakaavan mukaisesti.
Kiinnostavia rakennuksia ja laitoksia
Kerrospinta-alaltaan 120 000 neliömetrin kokoinen Södersjukhuset on Södermalmin suurin rakennuskokonaisuus. Södersjukhuset otettiin käyttöön 3. huhtikuuta 1944, jolloin se oli Pohjoismaiden suurin sairaala. Sairaalan alla kalliosuojassa sijaitsee akuuttien hätätilanteiden ja katastrofien varalta moderni lääketieteellinen keskus Disaster & Emergency Medical Centre, joka otettiin käyttöön 25. marraskuuta 1994. Södermalmin korkein rakennus on 26-kerroksinen Skatteskrapan, joka on 84 metriä korkea. Alun perin veroviranomaisille rakennettu Skatteskrapan valmistui vuonna 1959, ja vuonna 2007 rakennus muokattiin opiskelija-asuntolaksi. Toinen hyvin tunnettu maamerkki on Katarinahissen Slussenilla. Nykyinen Katarinahissen otettiin käyttöön samoihin aikoihin kuin Slussen vuonna 1935. Hissi on kuitenkin ollut poissa käytöstä vuodesta 2010 lähtien. Suunnitelmien mukaan vanhan korjauskelvottoman hissin tilalle rakennetaan täysin uusi hissi, joka avataan vuonna 2019.
Södermalmin keskus on Medborgarplatsen, jolta löytyy Medborgarhuset, kauppahalli Söderhallarna, ravintoloita ja elokuvateattereita. Uusimpiin rakennuksiin lukeutuvat asuinkerrostalo Bofills Båge sekä Söder Torn, joka rakennettiin 1990-luvulla rautatieasema Södra stationin vanhalle ratapihalle. Hammarbykanalen-kanavan viereen syntyi 1990-luvulla myös Norra Hammarbyhamnenin asuinalue. Södermalmin eteläpuolella Skanstullsbron- ja Johanneshovsbron-siltojen vieressä sijaitsee kunnallinen uinti- ja urheilukeskus Eriksdalsbadet, jonka uusi rakennus avattiin vuonna 1999.
Teollisuuslaitokset
Söder Mälarstrandilla sijaitseva entinen panimo Münchenbryggeriet on Södermalmin vanhempia teollisuuslaitoksia. Panimo aloitti oluen valmistuksen ja myynnin huhtikuussa 1857 ja lopetti toimintansa vuonna 1971. Münchenbryggerietin laaja uudelleenrakennus valmistui vuonna 1985, ja nykyisin rakennus toimii messu- ja konferenssikeskuksena. Södermalmilla sijaitsi useita muitakin olutpanimoita, kuten Neumüllers Bryggeri, Nürnbergs Bryggeri, Piehls Bryggeri sekä Pilsenerbryggeriet, jonka tontilla sijaitsee nykyään tavaratalo Åhléns Skanstull ja Clarion Hotel Stockholm. 1700-luvun puolivälissä kaupungin suurin panimo oli Tegenin korttelissa sijainnut Olof Ströms bryggeri, josta tuli Katarina kronobränneri vuonna 1785. Vuosina 1831–1933 panimon vanhoissa tiloissa toimi sairaala Katarina sjukhus.
Siinä missä Münchenbryggerietin, Neumüllers Bryggerin ja Katarina kronobrännerin rakennukset säilytettiin panimotoiminnan päättymisen jälkeen, purettiin useita suuria teollisuuslaitoksia, kuten Liljeholmens Stearinfabriks Danvikstullissa, Hellgrens tobaksfabrik Nattugglanin korttelissa Medborgarplatsenin eteläpuolella sekä kaupungin ensimmäiset vesilaitokset Årstaverken, jotka sijaitsivat Årstaviken-lahden vieressä. Itäisellä Södermalmilla on kuitenkin säilynyt osia Barnängenin tehdasrakennuksista.
Koulut
Södermalmilla on vähintään kymmenen kunnallista peruskoulua ja viisi kunnallista lukiota. Suurimpia kouluja ovat Södra Latin, Åsö vuxengymnasium ja Eriksdalsskolan. Södermalmin ensimmäinen julkinen koulu oli vuonna 1867 perustettu Katarina södra folkskola, joka rakennettiin vanhaan tehdasrakennukseen Malongeniin. Vuonna 1888 rakennettu Katarina södra skola Katarina bangatanilla sekä vuonna 1895 rakennettu Katarina norra skola Tjärhovsgatanilla ovat Tukholman vanhimpia kansakouluja. Molemmat koulut ovat arkkitehti Wilhelm Bergströmin suunnittelemia.
Kulttuurihistoriallinen luokitus
Södermalmilla on säilynyt suuri määrä rakennuksia ja asuinalueita, jotka ovat Tukholman kaupunginmuseon mukaan erityisen arvokkaita ja kuuluvat museon ylläpitämän kulttuurihistoriallisen luokituksen ylimpään siniseen luokkaan. Tukholman kaupunginmuseon mukaan siniseen luokkaan kuuluvan rakennuksen kulttuurihistoriallinen arvo vastaa Ruotsin kulttuuriympäristön suojelua ja vaalimista koskevan Kulturmiljölagen-lain vaatimuksia. Kyseinen kulttuuriympäristöä koskeva laki on Ruotsin vahvin kulttuurihistoriallisesti arvokkaita rakennuksia suojeleva laki. Siniseen luokkaan lukeutuvat esimerkiksi Södermalmin kirkot ja historialliset 1700-luvun puutaloasuinalueet Mäster Mikaels gatanilla, Stigbergsgatanilla, Åsögatanilla, Kvastmakarbackenilla ja Bergsprängargrändilla.
Kuninkaallisen draamateatterin oppilaskoulu
Kuninkaallisen draamateatterin oppilaskoulu eli Dramatenin oppilaskoulu  oli vuosina 1787–1964 toiminut Ruotsin korkeinta teatterikoulutusta antanut oppilaitos. Koulu oli Tukholmassa kiinteässä yhteydessä kansalliseen pääteatteriin Kuninkaalliseen draamateatteriin eli Dramateniin.
Södermalm
Painetut lähteet
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. s. 179–183.
Kuninkaallisen draamateatterin oppilaskoulu
thumb|400px|Oppilaskoulun oppilaita vuonna 1922: (vasemmalta oikealle) Lena Cederqvist, Karl-Magnus Thulstrup, Mona Mårtensson, Mimi Pollak, Vera Schmiterlöw, [[Greta Garbo, Alf Sjöberg ja Håkan Westergren.]]
Södermalm
Painetut lähteet
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. s. 125.
Kuninkaallisen draamateatterin oppilaskoulu
Kuninkaallisen draamateatterin oppilaskoulun perusti taiteita harrastanut kuningas Kustaa III vuonna 1787. Tätä ennen näyttelijäksi oli kouluttauduttu oppipoikaperiaatteella vanhemman kollegan ohjauksessa. Koulun opetus kytkeytyi voimakkaasti ranskalaiseen traditioon 1793, kun koulun johtoon nimitettiin ranskalaislähtöinen aviopari Anne Marie Milan Desguillons ja Joseph Sauze Desguillons. Kuninkaallisen draamateatterin uudisrakennuksen valmistuttua 1907 koulu siirtyi samaan rakennukseen. Koulun käytössä ollut näyttämö toimii nykyään yhtenä Dramatenin kuudesta näyttämöstä nimellä Tornrummet.
Aluksi yhden lukuvuoden kestänyt koulutus laajennettiin kaksivuotiseksi 1910-luvulla. 1930-luvulta lähtien tuli pakolliseksi kolmas vuosi, jonka aikana oppilas harjoitteli Dramatenissa. 1940-luvun lopussa käynnistyi Alf Sjöbergin johdolla ohjaajalinja. Koulun tarjoama, klassisiin metodeihin nojaava ja vahvasti emoteatteri Dramatenin arkeen nivoutuva teatteriopetus arvioitiin Euroopan laadukkaimpiin kuuluvaksi.
Vuosikymmenien aikana suuri osa Ruotsin merkittävimmistä näyttelijöistä hankki oppinsa oppilaskoulusta. Greta Garbo aloitti kaksivuotisen koulutuksensa 16-vuotiaana 1922. Myös Ingrid Bergman ja monet Bergman-näyttelijät, kuten Gunnar Björnstrand ja Max von Sydow, opiskelivat laitoksessa.
1960-luvulla valtio päätti erottaa teatterikoulutuksen teatterin yhteydestä ja ottaa sen omaan hallintaansa (Statens scenskola). Taustalla vaikutti muun muassa virinnyt perinteisten opetusmetodien arvostelu ja kiinnostus modernimpaan metodinäyttelemiseen, mutta myös rakennuksen tilanpuute oli ilmeinen. Lopullisen ratkaisun oppilaskoulun lakkauttamisesta teki vuonna 1964 Dramatenin silloinen johtaja Ingmar Bergman, joka oli kyllästynyt näyttelijäharjoittelijoiden vaatimaan huomioon. Dramatenin oppilaskoulun aseman peri Tukholman teatterikorkeakoulu, ja myöhemmin teatterikorkeakoulu on perustettu myös Malmöhön, Göteborgiin ja Luulajaan.
Nasif Estefano
Uransa aikana hän osallistui kahteen Grand Prix -osakilpailuun. Ensimmäinen niistä oli Argentiinan osakilpailu Maseratin autolla vuonna 1960. Hän sijoittui 14. sijalle jääden voittajasta 10 kierrosta ja ollen näin viimeinen maaliin tullut kilpailija. Hän osallistui myös Italian osakilpailun De Tomaton autolla vuonna 1962, mutta ei selvinnyt mukaan itse kilpailuun.
Numero-ooppera
Numero-ooppera on oopperateos, joka koostuu yksittäisistä osista, kuten aarioista, resitatiiveista ja muista jaksoista, "numeroista", jotka voi helposti irrottaa kokonaisuudesta. Tyypillinen numero-ooppera on esimerkiksi Georg Friedrich Händelin Ariodante. Myös Giuseppe Verdin Attila on pitkälti kaavamainen numero-ooppera. Numero-oopperat olivat suosittuja 1700-luvulla ja vielä 1800-luvullakin, kunnes niistä tuli vanhanaikaisia Richard Wagnerin ideoiden levitessä.
Numero-ooppera eroaa musiikkidraamasta, jossa on muutaman sävelen mittaisena motiivina toistuva johtoaihe. Numero-oopperan vastakohta on esimerkiksi Wagnerin Lohengrinin jälkeisille teoksille tyypillinen läpisävelletty tyyli, jossa aariat ja resitatiivit sulautuvat ilman selviä rajoja toisiinsa musiikkidraamaksi.
Pohjeluu
thumb|Pohjeluu eli fibula.
Pohjeluu on ohuempi kahdesta säären luusta. Se sijaitsee takaraajan (ihmisellä alaraajan) lateraalisella puolella sääriluun (tibia) vieressä siihen niveltyen. Luiden väliin jää vaihtelevan kokoinen aukko (spatium interossium cruris), jossa kulkee luut toisiinsa sitova sidekudoskalvo (membrana interossea cruris). Pohjeluu sijaitsee alempana kuin sääriluu eikä näin ollen kiinnity reisiluuhun (femur). Naudalla ja pienillä märehtijöillä pohjeluu on surkastunut lähes kokonaan, mutta hevosella vain osittain. Nilkkaluista pohjeluu niveltyy telaluuhun (talus), mutta kiinnittyy nivelsiteillä myös kantaluuhun (calcaneus).
Bantukielet
350px|thumbnail|Vaaleanpunaisella bantukielten puhuma-alue Afrikassa. Bantukielet ovat nigeriläis-kongolaisten kielten alaryhmä. Bantukieliä puhutaan Kaakkois-Nigeriassa, Etelä-Kamerunissa, Päiväntasaajan Guineassa, Gabonissa, Keski-Afrikan tasavallassa, Kongon tasavallassa, Kongon demokraattisessa tasavallassa, Ruandassa, Burundissa, Ugandassa, Keniassa, Etelä-Somaliassa, Tansaniassa, Komoreilla, Angolassa, Sambiassa, Malawissa, Mosambikissa, Zimbabwessa, Namibiassa, Botswanassa ja Etelä-Afrikassa, eli Afrikan mantereen lähes koko eteläpuoliskolla.
Bantukielten puhujia kutsutaan bantuiksi. Nimitys on johdettu eräiden bantukielten sanasta ba-ntu, joka on suomeksi "ihmiset".
Vain 12 bantukielellä on enemmän kuin viisi miljoonaa puhujaa.
Bantukieliä
Bantukieliä on satoja. Niistä tunnetuin on swahilin kieli, jota käytetään laajasti opetuksen, hallinnon ja kaupan kielenä Itä- ja Keski-Afrikassa. Äidinkielenä sitäkin puhuu kuitenkin vain suhteellisen pieni joukko ihmisiä Afrikan itärannikolla, noin viisi miljoonaa. Toisena kielenä puhuvia on kuitenkin jopa 30 miljoonaa. .
Muita tärkeitä bantukieliä ovat mm:
Bantukielten samankaltaisuus
Bantukielet ovat huomattavan samanlaisia keskenään, mikä tulee ilmi sekä kieliopista että sanastosta. Alla olevan taulukon avulla voi vertailla eräiden bantukielten sanoja toisiinsa.
Flame
Flame tai fleimi on viesti tavallisesti internetin keskustelupalstoissa tai uutisryhmissä, jonka tarkoitus on fleimisodan eli sanasodan synnyttäminen eli häiriön aiheuttaminen. Fleimi on tavallisesti vastaus viestiin, josta ollaan eri mieltä. Usein sisältö on provosoivaa. Flame on englantia ja tarkoittaa liekkiä. Flametus (tai fleimaus) tarkoittaa flame-viestien kirjoittamista, ”bensan heittämistä liekkeihin”.
Steel City
Steel City osallistui myös Rock SM -kilpailuun vuonna 1980. Se sijoittui keskityylin sarjassa jaetulle hopeasijalle.
Johan Welin
Johan Welin (n. 1705 Lappi – 30. tammikuuta 1744 Pariisi) oli Turun akatemian professori ja filosofi.
Welinin vanhemmat olivat kirkkoherra Johan Welin (Velinius) ja Birgitta Melartopaeus. Hän valmistui maisteriksi Turussa 1730 ja toimi Turun akatemiassa filosofian apulaisena vuodesta 1732 alkaen. Hän oli ensimmäinen henkilö, joka edusti siellä Christian Wolffin filosofiaa. Etevänä pidetty Welin sai logiikan ja metafysiikan professuurin 1738, mutta ei ilmeisesti koskaan hoitanut virkaa, koska oli lähtenyt jo 1735 pitkälle ulkomaan matkalle. Hän työskenteli matkansa aikana muun muassa Ruotsissa ja Saksassa, juuri Wolffin kanssa Marburgissa, samoin kuin Lontoossa, Italiassa ja Pariisissa, jossa hänen kerrotaan saaneen surmansa tulipalossa, vaikkakin hänet nähtiin huhun mukaan myöhemmin munkkina Italiassa.
Welin oli ensimmäisiä, joka kiinnitti huomiota suomen ja unkarin sukulaisuuteen. Hän laati 1738 ruotsalaiselle E. Benzeliukselle luettelon molemmissa kielissä esiintyvistä samaa juurta olevista sanoista. Welin hyväksyttiin vuonna 1741 ensimmäisenä suomalaisena Royal Societyn jäseneksi.
Welin kuoli naimattomana.
Miguel Oviedo
Miguel Ángel Oviedo (s. 12. lokakuuta 1950, Córdoba) on uransa päättänyt argentiinalainen jalkapalloilija. Keskikenttäpelaaja Oviedo valittiin Argentiinan ryhmään, joka voitti maailmanmestaruuden 1978.